**Конкурс выканаўцаў эстраднай песні «Віцебск-2018»** быў праведзены ў 27-ы раз у рамках традыцыйнага фестываля мастацтваў Славянскі Базар у Віцебску.
Конкурс сабраў прадстаўнікоў 21 краін з Еўропы, Азіі і Паўночнай Амерыкі і Афрыкі. Упершыню на конкурсе ўзялі ўдзел выканаўцы з Грэцыі, Егіпта і Гвінеі.

Гран-пры конкурса атрымаў румынскі выканаўца Марчэл Рошка, першая прэмія дасталася казахскаму выканаўцу Amre

Рэгламент конкурса
------------------

Удзел у конкурсе дазваляўся выканаўцам ад 18 да 31 года ўключна. Максімальная колькасць удзельнікаў была лімітавана 21 удзельнікам з розных краін свету.

У конкурсе 2018 года было вырашана правесці паўфінал па выніках, якога да асноўнай часткі конкурса праходзіла толькі 15 пртэндэнтаў. Паўфінал праходзіў на сцэне Канцэртнай залы "Віцебск".

Згодна з рэгламентам, у паўфінале канкурсанты мусілі выконваць эстрадную песню кампазітара краіны і на мове краіны, якую яны прадстаўляюць. Удзельнікам паўфінала, якія не прайшлі ў фінал была дадзена магчымасць выступіць на адной з канцэртных пляцовак фестываля, акрамя Летняга амфітэатра.

Конкурсныя выступленні праводзіліся публічна ў два конкурсныя дні ў Летнім амфітэатры. У першы дзень выконваўся папулярны і вядомы твор кампазітара славянскай краіны і на адной з славянскіх моў. Дазвалялася выконваць кампазіцыю з паўфінала, калі яна адпавядала патрабаванням. Выкананне ажыццяўлялась у суправаджэнні Нацыянальнага акадэмічнага канцэртнага аркестра РБ пад кіраўніцтвам Міхаіла Фінберга. Працяг выступлення не павінен быў займаць больш за 4 хвіліны.

У другі дзень конкурса выконваўся папулярны і вядомы твор, які займаў (ці займае) лідэрскія пазіцыі ў сусветных хіт-парадах. Выканнане ажыццяўлялася ў суправаджэнні фанаграммы "мінус адзін" не болей за 4 хвіліны. 

### Калегія журы конкурса

Міжнароднае журы фарміравалася дырэкцыяй фестываля на кантрактнай аснове з ліку папулярных выканаўцаў, кампазітраў, менеджераў. Для конкурса Віцебск-2018 максімальная колькасць сябраў журы была лімітавана 13 асобамі, уключна з Старшынёй, адказнаным і тэхнічным сакратарамі.

Журы ацэньвала ўдзельнікаў па 10-бальнай схеме з найменьшым балам 5. Форма галасавання - закрытая ў паўфінале і адкрытая (электронная) падчас фінальных дзён: канкурсанты атрымлівалі балы адразу пасля выступлення. Пры супярэчнасцях паміж сябрамі журы ці пры аднолькавых сумах балаў старшыня мае права на дадатковы голас.

У конкурсе 2018 года у калегіі журы прысутнічалі:

* Сцяг Расіі **Аляксандр Марозаў** - Старшыня
* Сцяг Беларусі Вольга Шлягер
* Сцяг Італіі Раберціна Ларэці
* Сцяг Польшчы Міхал Качмарэк
* Сцяг Казахстана Роза Рымбаева
* Сцяг Уругвая Наталія Арэйра
* Сцяг Украіны Уладзімір Грышко
* Сцяг Чэхіі Міхаэла Наскова

Удзельнікі і вынікі
-------------------

Перамога Марчэла Рошкі стала першай для Румыніі ў дарослым конкурсе. Па выніках двух фінальных дзён Рошка і казахскі канкурсант Amre набралі аднолькавую колькасць балаў журы. Па рэгламенту Гран-пры мог не прысуджацца ў такім выніку. Аляксандр Марозаў скарыстаўся дадатковым голасам на правах старшыні журы і прысудзіў Гран-Пры Марчэлу Рошцы. Amre атрымаў першую прэмію.

Упершыню на конкурсе прымалі ўдзел прадстаўнікі Грэцыі і Гвінеі. Егіпет таксама дэбютаваў у дарослай катэгорыі: дагэтуль прадстаўнікі Егіпта ўдзельнічалі толькі ў дзіцячай версіі конкурса. Усе тры краіны-дэбютанткі не прайшлі ў асноўны фінал.

| № | Краіна | Выканаўца | Славянскі хіт | Сусветны хіт | Агульны бал | Месца |
| --- | --- | --- | --- | --- | --- | --- |
| 01 | Сцяг Літвы Літва | Гражвідас Сідзіняўскас | 63 | 63 | 126 | 14 |
| 02 | Сцяг Латвіі Латвія | Алекс Сілверс | 66 | 65 | 131 | 12 |
| 03 | Сцяг Кыргызстана Кыргызстан | Ажар Чолышава | 67 | 65 | 132 | 11 |
| 04 | Сцяг Арменіі Арменія | Валодзя Атанесян | 70 | 70 | 140 | 8 |
| 05 | Сцяг Грузіі Грузія | Тамара "Тамрыко" Дуднія | 72 | 75 | 147 | 6 |
| 06 | Сцяг Расіі Расія | Аляксандра Карабешкіна | 68 | 69 | 137 | 9 |
| 07 | Сцяг Малдовы Малдова | Самір Логін | 61 | 65 | 126 | 14 |
| 08 | Сцяг Мальты Мальта | Керт Калея | 61 | 69 | 130 | 13 |
| 09 | Сцяг Беларусі Беларусь | Яўген Курчыч | 77 | 74 | 151 | 3 |
| 10 | Сцяг Румыніі Румынія | Марчэл Рошка | 76 | 80 | 156 | 1 |
| 11 | Сцяг Украіны Украіна | Міла Ніціч | 74 | 80 | 154 | 2 |
| 12 | Сцяг Кубы Куба | Рэбэка Эмбіль | 72 | 74 | 146 | 7 |
| 13 | Сцяг Польшчы Польшча | Сільвія Зэлек | 77 | 74 | 151 | 3 |
| 14 | Сцяг Італіі Італія | Гайя Алдані | 64 | 70 | 134 | 10 |
| 15 | Сцяг Казахстана Казахстан | Ернар "Amre" Садырбаеў | 77 | 79 | 156 | 1 |
| - | Сцяг Азербайджана Азербайджан | Ляман Абасзадэ | Не прайшлі паўфінал |
| - | Сцяг Босніі і Герцагавіны Боснія і Герцагавіна | Дэяна Хршум |
| - | Сцяг Гвінеі Гвінея | Махамед Вафінг Сумааро |
| - | Сцяг Грэцыі Грэцыя | Нікас Яннакідзіс |
| - | Сцяг Егіпта Егіпет | Тарэк Яссэр |
| - | Сцяг Мексікі Мексіка | Дафнэ Селада |
|

Уладальнік Гран-пры атрымаў прэмію ў памеры 20 тысяч амерыканскіх даляраў. Лаурэат першай прэміі - 15 тысяч, другой прэміі - 10 тысяч, трэцяй - 5 тысяч. Сумы прызавых падзяліліся паміж лаурэатамі трэцяй прэміі.

Зноскі
------

1. ↑  Музычны конкурс на «Славянскім базары» выйграў рэгент царквы з Бухарэста **(нявызн.)**. Праверана September 16, 2020.
2. ↑  «О XXVII Международном конкурсе исполнителей эстрадной песни «ВИТЕБСК–2018» **(нявызн.)**. Праверана September 16, 2020.

  


| ⛭**Конкурс выканаўцаў эстраднай песні «Віцебск»** |
| --- |
| Славянскі Базар у Віцебску |
| 1992 · 1993 · 1994 · 1995 · 1996 · 1997 · 1998 ·  1999 · 2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 ·  2011 · 2012 · 2013 · 2014 · 2015 · 2016 · 2017 · 2018 · 2019 · 2020 · 2021 · 2022 |